Ҷеймс Ҷойс

Ҷеймс Ога́стин Алои́шес Ҷойс (; ) — ,  ва омӯзгори ирландӣ, намояндаи модернизм.

Гурӯҳе румони «Улисс»-и вайро бузургтарин румони садаи бистум хондаанд. (Ин китоб, ки севумин асари Ҷеймз Ҷойс аст, дар соли 1922 дар Порис мунташир шуд). Тамоми осорашро на ба забони модарӣ, балки ба забони англисӣ менавишт. Аввалин асараш «Дублиниҳо» маҷмӯаи достонҳои кӯтоҳест дар бораи Дублин ва мардумаш, ки гоҳе онро достони баланд ва бо дарунмояи ягона талаққӣ мекунанд. Ӯ ҳамроҳи Вирҷиния Вулф аз аввалин касоне буданд, ки ба шеваи ҷараёни сайёли зеҳн менавиштанд. Вай ба 13 забон ошноӣ дошт ва дастикам ба итолиёӣ ва фаронсавӣ мусаллат буд.

 Зиндагинома 
Ҷеймс Ҷойс дар хонаводаи миёнае дар Дублин ба дунё омад. Дар мактабу донишгоҳ, донишомӯзи боистеъдод буд. Дар аввалҳои даҳаи севуми зиндагӣ ба Аврупои қораӣ муҳоҷират кард ва дар шаҳрҳои Триест, Порис ва Зурих иқомат гузид. Гарчи бахши бузурге аз зиндагии ӯ дар бузургсолӣ берун аз Ирланд гузашт, ҷаҳони пиндории ӯ ба Дублин ва Ирланд нигаронида шудааст ва шахсиятҳои китобҳояш аз аъзои хонавода, дӯстон ва душманони ӯ дар замони иқоматаш дар Дублин илҳом гирифта шуда буд.

Ӯ аз ибтидои ҷавонӣ мухолифи бефарҳангӣ ва дунмоягии Дублин буд. Дар ҷавонӣ бисёр фарди мазҳабӣ буд, аммо дар 20-солагӣ бо гузашти замон аз ақоиди мазҳабии худ фосила гирифт, то битавонад ба аҳдофи адабӣ, ки барои худ таъйин карда буд, наздиктар шавад ва дониста худро ба доми табъид андохт ва ба иҷбор зодгоҳи худро ба мақсади Порис тарк кард. Вай баъд аз поёни таҳсилот дар соли 1902 дигар ба унвони як шахсияти табъидӣ буд, ба ҳамин далел аз кишвар хориҷ шуд ва дар Порис мустақар гашт. Бемории маргбори модараш бори дигар ӯро ба Дублин фаро хонд, сипас вай ба Триест ва Зурих сафар кард. Вай дар соли 1940 чашм аз дунё баст.
мини|345x345пкс|Муҷассамаи Ҷеймс Ҷойс дар хиёбони Дублин

 Осор 
 «Эпифониёиҳо» (Epiphanies) 1901—1903
 «Мусиқии маҷлисӣ» (Chamber Music) 1902—1906
 «Портрети марди ҳунарманд» (A Portret of the Artist) 7 январи 1904.
 «Идораи муқаддас» (The Holy Office) 1904
 «Дублиниҳо» (Dubliners) 1904—1914
 «Газ аз сӯзонак» (Gas From A Burner) 1912, сентябр
 «Ҷакомо Ҷойс» (Giacomo Joyce) 1911—1914 (пас аз маргаш нашр шудааст)
 «Қаҳрамон Стефен» (Stephen Hero) [баъдтар ба романи «Портрети марди ҳунарманд дар ҷавонӣ» табдил дода шудааст]
 «Портрети марди ҳунарманд дар ҷавонӣ» (A Portrait of the Artist As a Young Man) 1907—1914
 «Фирориён» (Exiles) 1914—1915
 «Улисс» (Ulysses) 1914—1921
 «Сиккае як дирам» (Pomes Penyeach) 1927
 «Инак, тифл» (Ecce Puer) 1932
 «Шабзиндадории Финнеганҳо» (Finnegans Wake) 1922—1939
 «Гурба ва шайтон» (The Cat and the Devil) 1936 (нома ба набера; пас аз маргаш нашр шудааст)

 Эзоҳ